stanford-oval/wikipedia huggingface dataset:
Mayer Amschel Rothschild

| Mayer Amschel Rothschild |
| --- | --- |

Henkilötiedot
Syntynyt: 23. helmikuuta 1744 Frankfurtin vapaakaupunki, Pyhä saksalais-roomalainen keisarikunta
Kuollut: 19. syyskuuta 1812 (68 vuotta) Frankfurt am Main, Reinin liitto
Muut tiedot
Puoliso:  Gutle Schnapper (vih. 1770)
Lapset:  20
Mayer Amschel Rothschild (23. helmikuuta 1744 Frankfurtin vapaakaupunki – 19. syyskuuta 1812 Frankfurt am Main) oli saksalainen liikemies ja pankkiiri. Hän on juutalaisen Rothschild-pankkiirisuvun perustaja. Hän oli naimisissa Gutle Schnapperin kanssa. Pariskunnalla oli joidenkin lähteiden mukaan 20 lasta, joista kymmenen selviytyi aikuisuuteen.
Aiheesta muualla

Kuvia tai muita tiedostoja aiheesta Mayer Amschel Rothschild Wikimedia Commonsissa
Marko Pomerants

| Marko Pomerants |
| --- | --- |
 Pomerants vuonna 2015
Viron ympäristöministeri
 Rõivasin II hallitus 9.4.2015–23.11.2016 Ratasin I hallitus 23.11.2016–12.6.2017  
Edeltäjä:  Mati Raidma
Seuraaja:  Siim Valmar Kiisler
Viron sisäministeri
 Ansipin II hallitus 4.6.2009–6.4.2011  
Edeltäjä:  Jüri Pihl
Seuraaja:  Ken-Marti Vaher
Viron sosiaaliministeri
 Partsin hallitus 10.4.2003–13.4.2005  
Edeltäjä:  Siiri Oviir
Seuraaja:  Jaak Aab
Länsi-Virumaan maaherra
 1995–2003  
Edeltäjä:  Ants Leemets
Seuraaja:  Riina Kaptein
Henkilötiedot
Syntynyt: 24. syyskuuta 1964 (ikä 60) Tamsalu, Viro
Tiedot
Puolue:  Isänmaan ja Res Publican liitto
Tutkinnot:  Tarton yliopisto
Marko Pomerants (s. 24. syyskuuta 1964 Tamsalu) on virolainen poliitikko ja moninkertainen ministeri. Pomerants edustaa konservatiivipuolue Isänmaan ja Res Publican liittoa.
Nuoruus

Pomerants kävi Tamsalun keskikoulua ja opiskeli Tarton yliopistossa. Hänellä on tutkinnot geologiassa ja hallintotieteissä.
Poliittinen ura

Pomerantsin poliittinen ura alkoi Länsi-Virumaan ympäristövirastossa 1994. Vuoden kuluttua hänestä tuli maaherra (vir. maavanem) ja hän oli tehtävässä kahdeksan vuotta.
Pomerants valittiin 2003 riigikoguun. 10. huhtikuuta 2003 hänet nimitettiin sosiaaliministeriksi, ja hän oli tehtävässä 13. huhtikuuta 2005 asti. Hän oli riigikogun jäsen 2007–2009. Vuosina 2009–2011 Pomerants oli sisäministeri. Viron parlamenttivaaleissa 2015 Pomerants valittiin jälleen riigikoguun, ja hän sai 2 681 ääntä. 9. huhtikuuta 2015 hänet nimitettiin ympäristöministeriksi Taavi Rõivasin toiseen hallitukseen.
Aiheesta muualla

Kuvia tai muita tiedostoja aiheesta Marko Pomerants Wikimedia Commonsissa
| 0 | 1 | 2 |
| --- | --- | --- |
| Edeltäjä: Ants Leemets | Länsi-Virumaan maaherra 1995–2003 | Seuraaja: Riina Kaptein virassa |
| 0 | 1 | 2 |
| --- | --- | --- |
| Edeltäjä: Siiri Oviir | Viron sosiaaliministeri 2003–2005 | Seuraaja: Jaak Aab |
| 0 | 1 | 2 |
| --- | --- | --- |
| Edeltäjä: Jüri Pihl | Viron sisäministeri 2009–2011 | Seuraaja: Ken-Marti Vaher |
| 0 | 1 | 2 |
| --- | --- | --- |
| Edeltäjä: Mati Raidma | Viron ympäristöministeri 2015–2017 | Seuraaja: Siim Valmar Kiisler |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marko Pomerants
Marko Pomerants
Käännös suomeksi
Matisse & Sadko

| Matisse & Sadko |
| --- | --- |

Henkilötiedot
Ammatti:  DJ:t, musiikkituottajat
Muusikko
Aktiivisena:  2010–
Tyylilajit:  progressiivinen house, electro house, big room house, future house, future bass
Levy-yhtiöt:  Spinnin’ Records, Axtone, Size Refune, STMPD RCRDS, Armada Music, MONoMARK Music
Aiheesta muualla
www.matissesadko.me
  [ Muokkaa Wikidatassa ] [ ohje ]  
Matisse & Sadko on venäläinen DJ-tuottajaduo joka koostuu kahdesta veljeksestä, Alexander ja Yury Parkhomenkosta. Heidät tunnetaan parhaiten heidän yhteistyöstään Martin Garrixin kanssa kappaleiden "Dragon", "Forever", "Break Through the Silence", "Together", "Mistaken" ja "Hold On" parissa, jotka saivat positiivisia vastaanottoja musiikkikriitikoiden keskuudessa. Garrixin lisäksi duo on tehnyt yhteistyötä muun muassa DJ Artyn, Steve Angellon, ja Tiëston kanssa.
Diskografia > EP-levyt

Break Through the Silence (Martin Garrixin kanssa) (2015)
Diskografia > Singlet

Hi Scandinavia! (2011)
Svenska (2011)
We're Not Alone (Hi Scandinavia!) (Olly Jamesin kanssa) (2011)
Amulet (2011)
The Legend (Swanky Tunesin kanssa) (2012)
Trio (Artyn kanssa) (2012)
Chemistry (Turn the Flame Higher) (Hard Rock Sofan ja Swanky Tunesin kanssa) (2012)
Stars (2013)
Slvr (Steve Angellon kanssa) (2013)
Riot (Artyn kanssa) (2014)
Sigure (2014)
Azonto (2014)
Persia (2014)
Dragon (Martin Garrixin kanssa) (2015)
Break Through the Silence (Martin Garrixin kanssa) (2015)
Memories (2015)
Tengu (Vigelin kanssa) (2015)
Lock 'N' Load (2015)
Get Busy (TITUSin kanssa) (2016)
Go! (2016 Ice Hockey World Championship Official Anthem) (2016)
Machine Gun (2016)
Ninjas (2016)
Together (Martin Garrixin kanssa) (2016)
Ya Amar (2016)
Jank' N' Gank (2017)
Hndz Up (2017)
Forever (Martin Garrixin kanssa) (2017)
Witchcraft (2017)
Into You (Hanne Mjøenin kanssa) (2017)
Dawnbreaker (Tiëston kanssa) (2018)
Grizzly (2018)
Built for Us (2018)
Mystery (Swedish Red Elephantin kanssa) (2018)
Light Me Up (Raidenin kanssa) (2018)
Saga (2018)
Takeoff (2018)
Melodicca (2018)
Don't Tell Me (Aspyerin kanssa, mukana Matluck) (2019)
Mistaken (Martin Garrixin kanssa, mukana Alex Aris) (2019)
Another Side (Robert Falconin kanssa, mukana Wrabel) (2019)
Let It Buzz (Daffy Muffinin kanssa) (2019)
Doberman (2019)
Fade Away (mukana Smbdy) (2019)
Hold On (Martin Garrixin kanssa, mukana Michel Zitron) (2019)
Best Thing (mukana Matluck) (2020)
Strings Again (2020)
Now or Never (2020)
Sweet Life (2020)
Meant To Be (2021)
Heal Me (mukana Alex Aris) (2021)
OK (mukana Lovespeake) (2021)
Dawn (mukana Alex Aris) (2021)
All We Got (nimellä Shy Baboon, Maejorin kanssa) (2021)
I Told You (nimellä Shy Baboon) (2021)
Relight My Love (Mougletan kanssa)	(2021)
Won’t Let You Go (Martin Garrixin ja John Martinin kanssa) (2021)
Käännös suomeksi
Mayenne

Mayenne on Ranskan departementti numero 53, joka on saanut nimensä Mayenne-joen mukaan. Departementti sijaitsee Länsi-Ranskassa Pays de la Loiren  hallintoalueella. Departementti on pinta-alaltaan 5 175 neliökilometriä ja siellä on 299 000 asukasta (vuonna 2006). Mayennen pääkaupunki on Laval. Mayenne on jaettu edelleen kolmeen arrondissementtiin, 32 kantoniin ja 261 kuntaan.
Mayennen departementti syntyi Ranskan vallankumouksen yhteydessä 4. maaliskuuta 1790. Mayenne muodostettiin osasta Mainen provinssia.
Aiheesta muualla

Kuvia tai muita tiedostoja aiheesta Mayenne Wikimedia Commonsissa
Mayennen departementin kotisivut (ranskaksi)
Mauri Wiljasalo

Mauri Artturi Wiljasalo (13. joulukuuta 1922 Karinainen – 23. heinäkuuta 1996 Kuopio) oli suomalainen lääkäri ja professori.
Henkilöhistoria ja ammattiura

Wiljasalon vanhemmat olivat sotilasvirkamies Artturi Wiljasalo ja käsityönopettaja Aini Nykänen ja puoliso vuodesta 1949 lääketieteen lisensiaatti Annikki Suikki. Wiljasalo kirjoitti ylioppilaaksi Tehtaanpuiston yhteiskoulusta 1945, valmistui lääketieteen kandidaatiksi 1949, lisensiaatiksi 1952 ja väitteli 1965  Helsingin yliopistosta lääketieteen ja kirurgian tohtoriksi. Hän erikoistui radiologian erikoislääkäriksi 1965 ja sai isotooppilääketieteen erikoispätevyyden 1972. Wiljasalo oli Helsingin yleisen sairaalan kirurgisen klinikan anestesia-apulaislääkäri 1952 ja kunnanlääkäri eri kunnissa 1953–1954. Hänellä oli yksityisvastaanotto Helsingissä 1954–1957. Sen jälkeen hän työskenteli Malmin sairaalan kirurgisen osaston apulaislääkärinä 1957–1961,  oli Helsingin yliopistollisen keskussairaalan kiertävä röntgen-apulaislääkäri 1962–1964, erikoislääkäri 1965–1966 ja osaston ylilääkäri 1967–1976 sekä Kuopion korkeakoulun röntgendiagnostiikan professori 1976–1984. Helsingin yliopiston radiologian dosenttina Wiljasalo toimi 1967–1982. Hän oli Radioisotooppiyhdistyksen varapuheenjohtaja 1972–1973 ja Angiografiayhdistyksen varapuheenjohtaja vuodesta 1976.
Julkaisuja

Wiljasalo julkaisi noin sata tieteellistä julkaisua imusuoniston, sydämen ja sepelvaltimoiden röntgentutkimuksen sekä keuhkojen röntgenologian alalta.
Lymfografia (M. Kormanon kanssa), 1975
Lymphographie bei malignen Tumoren — Mit einem Beitrag über endolymphatische Radionuklidtherapie (M. Lüningin ja H. Weisslederin kanssa), 1976
Mbaqanga

Mbaqanga on eteläafrikkalainen 1930-luvulla syntynyt tanssimusiikin laji. Musiikille tunnusomaisia piirteitä on voimakas rytmi ja bassolinja. Mbaqangan keskeisiä kasvualueita oli 1950-luvulla Johannesburgin Sophiatownin township.
Mbaqanga sai vaikutteita useista varhaisemmista musiikin tyylilajiesta kuten jazzista, kwelasta ja marabista. Nykyiset mbaqanga-yhtyeet koostuvat tavanomaisesti rummuista, bassosta, laulajasta, kitaroista ja mahdollisesti vaskipuhaltimista. Niille tunnusomaista on rumpujen, basson, laulun ja kitaroiden eriaikainen sisääntulo. Marabimusiikin syklinen luonne yhdistyi perinteisiin afrikkalaisiin tansseihin kuten zulujen indlamuun.
Mbaqanga ympärille syntynyt uusi urbaani musta eteläafrikkalainen kulttuuri innoitti myös muita taidelajeja, erityisesti kirjallisuutta Drum Generation-nimisen ryhmän muodossa. Sophiatownin vilkas yöelämä veti puoleensa myös uskaliaita ja vapaamielisiä valkoisia eteläafrikkalaisia ja alueella tapahtui ensimmäistä todellista kulttuurillista ja sosiaalista vuorovaikutusta maan etnisten ryhmien välillä. Apartheid-hallinto päätti Sophiatownin kulttuurisen kultakauden kun se ryhmäaluelain nojalla julisti sen valkoiseksi alueeksi. 12. helmikuuta 1955 noin 65 000 asukasta siirrettiin kolmentoista mailin päässä sijaitsevalle uudelle alueelle.
1980-luvulla syntyi mbaqangan ja punkin fuusioita kuten Soul Brothers-yhtye ja Hugh Masakelan levy Technobush.
Matti Honkala (vuorineuvos)

Matti Honkala (s. 24. helmikuuta 1945 Helsinki) on suomalainen yritysjohtaja, koulutukseltaan ekonomi. Hän oli Kesko Oyj:n pääjohtaja vuosina 1998–2005. Vuorineuvoksen arvonimen hän sai vuonna 2000.
Ura

Honkala oli Kesko Oyj:n palveluksessa eri tehtävissä vuodesta 1966. Hänet valittiin Keskon hallituksen jäseneksi 1986 ja varapääjohtajaksi 1997. Vuonna 1998 hänestä tuli pääjohtaja Eero Kinnusen jälkeenja hän toimi tehtävässä helmikuuhun 2005, jolloin jäi eläkkeelle.
Luottamustoimia

Honkalalla on ollut lukuisia kaupan ja elinkeinoelämän luottamustoimia. Niiden lisäksi hän on toiminut muun muassa Suomen UNICEFin hallituksen puheenjohtajana 2005–2011 ja Maanpuolustuksen tuen valtuuskunnassa.
Metsätaloustuote

Metsätaloustuote on tilastoissa käytettävä nimitys metsätalouden tuotteille. Metsien moninaiskäyttöön liittyvät tuotteet tilastoidaan muihin luokkiin kuten riistatalous (metsästys), kalastus, virkistyspalvelut jne.
Metsätaloustuotteita ovat (CPA 2008 -luokituksen mukaan):
Metsäpuut ja taimitarhojen palvelut
Raakapuu
Sahatukit ja kuitupuu
Polttopuu
Muut luonnonvaraisina kasvavat tuotteet kuin puu
Luonnosta saadut kumit:
balata, guttaperkka, guayulekumi, chiclekumi ja niiden kaltaiset luonnosta saadut kumit
kumilakat, balsamit ja muut luonnonkumit ja -hartsit
Luonnonkorkki
Koristetarkoituksiin sopivat kasvien osat, ruoho, sammal ja jäkälä
Luonnonvaraisina kasvavat syötävät tuotteet
Metsätaloutta avustavat palvelut
Matti Hoviseppä

Matti Hoviseppä (s. 1947) on suomalainen valtiotieteen maisteri, freelancetoimittaja ja kirjailija. Hoviseppä oli työssä postissa ja alkoi sitten opiskella valtio-oppia Turun yliopistossa valmistuen valtiotieteen maisteriksi 1982. Hän oli Kansan Uutisten Varsovan kirjeenvaihtajana 1986–1990 ja sitä ennen lehden Turun aluetoimittajana. Hoviseppä on asunut pysyvästi Varsovassa vuodesta 1997 alkaen toimien Yleisradion ja useiden suomalaisten sanomalehtien avustajana. Hän on julkaissut myös romaaneja, aforismeja, runoja ja novelleja.
Teoksia

Me syntymättömät. Kesuura, Helsinki 1994
Älyn alapuolella : harhailevia ajatuksia. Runogalleria, Helsinki 1997
Kahden hetekan nainen : novelleja. Kesuura, Helsinki 2000
Erikseen kosketan jokaista puuta : runoja. Kesuura, Helsinki 2002
Kolmen koon mies : runoja. Kesuura, Helsinki 2002
Sana on sana : sanasta ja sanan olemuksesta ; valokuvat Eija Tuomela. Kesuura, Helsinki 2003
Isi : romaani. Pilot-kustannus, Tampere 2007
Peruutusraiteella. Pilot-kustannus, Tampere 2008
Ewa. Mediapinta, Tampere 2011
Narsisti liekanarunsa päässä. Mediapinta, Tampere 2012
Eberhard : homopapin helvetti : romaani. Atrain kustannus, Kemi 2013
Mistä minä alkaa : runoja. Atrain kustannus, Kemi 2015
Viimeinen taisto Varsovassa. Atrain kustannus, Kemi 2015
Toimituksia

Turun Weikot 70 vuotta : juhlajulkaisu ; julk. Turun Weikot r.y ; vastaava toim. Matti Hoviseppä ; piirrokset Keijo Ahlqvist. Turku 1982
Metsätieteellinen aikakauskirja

Metsätieteen aikakauskirja (vuosina 1963–1993 monografiasarja Folia Forestalia) on Suomen Metsätieteellisen Seuran (aiemmin yhdessä Metsäntutkimuslaitoksen ja Luonnonvarakeskuksen kanssa) suomeksi ja ruotsiksi internetissä neljä kertaa vuodessa julkaisema, metsäalan alkuperäisiä ja vertaisarvioituja tutkimusartikkeleita, katsauksia ja tiedonantoja julkaiseva tieteellinen aikakausjulkaisu. Sen artikkelien tiivistelmät ovat luettavissa verkossa ilmaiseksi vuodesta 1994 ja koko artikkelit vuodesta 1998 lähtien.  Metsävarat-osiossaan se julkaisee metsien invetointituloksia ja kehityslaskelmia.
Mauricie

| Mauricie |
| --- | --- |
 Mauricien hallinnollisen alueen sijainti Quebecissä
Valtio:   Kanada
Provinssi:  Quebec
Hallinto:  
 – hallinnollinen keskus:  Trois-Rivières (134 413 as.; 2016)
Pinta-ala:   km²
 – maa:  35 860,05 km²
Väkiluku (2016):  266 112 
 – väestötiheys:  7,4  as./km²
 
mauricie.gouv.qc.ca
Mauricie on hallinnollinen alue Quebecin provinssissa, Kanadassa. Mauricien alueen hallintokeskus on Trois-Rivièresin kaupunki (134 413 as, 2016). Alueen pinta-ala on 35 860 neliökilometriä ja väkiluku 266 112 (2016).
Aiheesta muualla

Kuvia tai muita tiedostoja aiheesta Mauricie Wikimedia Commonsissa
Québecin hallinnolliset alueet
Abitibi-Témiscamingue
Bas-Saint-Laurent
Capitale-Nationale
Centre-du-Québec
Chaudière-Appalaches
Côte-Nord
Estrie
Gaspésie–Îles-de-la-Madeleine
Lanaudière
Laurentides
Laval
Mauricie
Montérégie
Montreal
Nord-du-Québec
Outaouais
Saguenay-Lac-Saint-Jean
Matti Honkonen

Matti Honkonen on suomalainen muusikko. Hän soittaa bassokitaraa yhtyeissä Atakhama ja Swallow the Sun, ja on aiemmin soittanut Funeris Nocturnumissa. Honkonen voitti vuonna 2007 bassosoolon Suomen-mestaruuden.
Diskografia

Lifeform;Dead (2002,  Woodcut Records)
Existence Indifferent (2005,  Woodcut Records)
Aiheesta muualla

Matti Honkonen Meteli.netissä
Atakhaman virallinen sivusto
Swallow the Sunin virallinen sivusto
Matti Honkonen Encyclopaedia Metallumissa (englanniksi)
Maurice de Broglie

| Maurice de Broglie |
| --- | --- |

Henkilötiedot
Syntynyt: 27. toukokuuta 1875 Pariisi, Ranska
Kuollut: 14. heinäkuuta 1960 Neuilly-sur-Seine, Ranska
Kansalaisuus:  Ranskalainen
Koulutus ja ura
Tutkinnot:  Collège de France
Väitöstyön ohjaaja:  Paul Langevin
Instituutti:  Collège de France
Oppilaat:  Louis de Broglie
Tutkimusalue:  Fysiikka
Tunnetut työt:  Röntgendiffraktio
Palkinnot:  Hughes mitali
 Nimikirjoitus
Louis-César-Victor-Maurice, Broglien kuudes herttua (27. huhtikuuta 1875 Pariisi – 14. heinäkuuta 1960 Neuilly-sur-Seine), oli ranskalainen fyysikko sekä Ranskan akatemian jäsen.
Hänestä tuli isänsä Victor de Broglien jälkeen kuudes Broglien herttua vuonna 1906. Hänen  veljensä, joka oli fyysikko ja Nobelin palkinnon saaja Louis de Broglie seurasi häntä Broglien seitsemäntenä herttuana.
Vuonna 1901 Maurice de Broglie avioitui Pariisissa Camille Bernou de Rochetailléen (1888–1966) kanssa. Avioliitosta syntyi vain yksi tytär, joka kuoli jo kuuden vuoden ikäisenä. Näin arvonimi periytyi siis hänen veljelleen.
M. de Broglie valmistui Ranskan kansallisesta merisotakoulusta ja vietti valmistumisensa jälkeen seitsemän vuotta tykkiveneessä palvellen Bizertessä Tunisiassa sekä Välimeren laivastossa. Palveluksensa aikana hän kiinnostui fysiikasta ja aloitti tieteellisen tutkimustyön, joka keskittyi erityisesti sähkömagnetismiin. Hän petti sukunsa toiveet sotilasurasta ja erosi laivastosta vuonna 1904 aloittaakseen tieteellisen uransa. Hän opiskeli Paul Langevin johdolla Collège de Francessa Pariisissa ja väitteli tohtoriksi vuonna 1908.
Broglie saavutti tuloksia röntgendiffraktion sekä spektroskopian tutkimuksessa. Ensimmäisen maailmansodan aikana hän työskenteli laivaston radioyhteyksien kehittämisen parissa. Sodan jälkeen hän jatkoi työskentelyään kotiin perustetussa tasokkaassa laboratoriossa. Hän ajoittain työskenteli myös nuoremman veljensä Louis de Broglien kanssa. Pikkuveli seurasi hänen fysiikan tutkimuksiaan ja vuonna 1921 he julkaisivat yhteisen tutkimuksenkin. Veljeksistä Louis oli enemmän suuntautunut fysiikan teoriaan, kun taas Maurice oli kokeellisen fysiikan vankkumaton kannattaja ja tekijä.
Maurice de Broglie valittiin Ranskan tiedeakatemian jäseneksi vuonna 1924 ja vuonna 1934 hänet valittiin istuimelle 35 Ranskan akatemiaan ja hän korvasi edesmenneen Pierre de La Gorcen. Hänen suureksi kunniakseen tuli toivottaa tervetulopuheessaan akatemian uudeksi jäseneksi vuonna 1944 valittu pikkuveljensä Louis de Broglie. Tämä oli Ranskan akatemian historiassakin harvinainen tapaus, kaksi veljestä sen jäseninä. Ennen tätä suurta tapahtumaa hänet oli valittu 23. toukokuuta 1940 Royal Society of Londonin jäseneksi.
Aiheesta muualla

Ranskan akatemian matrikkeli: Maurice de BROGLIE (Arkistoitu – Internet Archive) (ranskaksi)
Paul Theroff (2005) de Broglie-suku, genealogia
Wikimedia Commonsissa on kuvia tai muita tiedostoja aiheesta .
Matti Pennanen (valtiopäivämies)

Matti Pennanen  (1847 – 12. marraskuuta 1892 Kesälahti) oli suomalainen maanviljelijä ja liike- ja valtiopäivämies.
Maanviljelijä, kunnallismies ja liikemies Matti Pennanen Kesälahdelta oli talonpoikaissäädyssä Kiteen tuomiokunnan edustaja valtiopäivillä 1888. Hän oli valtiopäivillä rautatievaliokunnan varajäsen.
Matisa

| Matisa |
| --- | --- |
Yritysmuoto:  osakeyhtiö (Société anonyme)
Perustettu:  1945
Perustaja:  August Ritz ja Constantin Sfezzo
Kotipaikka:  Crissier, Vaud, Sveitsi
Toiminta-alue:  maailmanlaajuinen
Tuotteet:  rautateiden rakentamis- ja kunnossapitokoneet
Emoyhtiö:  Matisa matériel industriel S.A.
Tytäryhtiöt:  8 yhtiötä eri puolilla maailmaa
Kotisivu:  www.matisa.ch
Infobox OKVirheellinen NIMI-arvo: 
Matisa on sveitsiläinen rautateiden rakentamiseen, korjaamiseen ja huoltoon liittyviä ratatyökoneita valmistava ja palveluja tuottava yritys. Yrityksen keskuspaikka on Crissier Lounais-Sveitsissä lähellä Lausannea. Matisalla on tytäryhtiöitä eri puolilla maailmaa: Australiassa, Brasiliassa ja Japanissa sekä Espanjassa, Isossa-Britanniassa, Italiassa, Ranskassa ja Saksassa.
Historiaa

Yrityksen perustivat Constantin Sfezzo ja Scheuchzerilla työskennellyt August Ritz vuonna 1945 Renensissä. Yhtiön toiminta siirtyi Crissieriin vuonna 1962.
Koneet ja laitteet

Matisa rakentaa erilaisia ratatyökoneita sepeliauroista ja sepelinpuhdistuskoneista radanuusimisjuniin.
Sepelinpuhdistuskone.
Radanuusimisjuna.
Aiheesta muualla

Kuvia tai muita tiedostoja aiheesta Matisan ratatyökoneita Wikimedia Commonsissa
Matti Pennanen

Matti Pennanen -nimisiä henkilöitä ovat:
Matti Pennanen (1847–1892), maanviljelijä, liike- ja valtiopäivämies
Matti Pennanen (1869–1937), asianajaja ja tietokirjailija
Matti Pennanen (s. 1921), pesäpalloilija
Matti Pennanen (s. 1951), diplomi-insinööri, Oulun kaupunginjohtaja 2006–2017.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Pennanen”, voi hakea sivunnimihaulla, laajalla sivunnimihaulla tai tekstihaulla.
Manaus (kaupunki)

| Manaus |
| --- | --- |

 lippu:  vaakuna
 Kaupungin sijainti Amazonasin osavaltiossa
 Manaus
 Koordinaatit: 03°06′0″S, 60°01′0″W 
Valtio:  Brasilia
Alue:  Pohjoinen alue
Osavaltio:  Amazonas
Mesoalue:  Centro Amazonense
Mikroalue:  Manaus
Perustettu:  1669
Kaupungiksi:  1848
Pinta-ala:  
 – Kokonaispinta-ala:  11 401 km²
Korkeus:  92 m
Väkiluku (2015):  2 057 711
 – Väestötiheys:  180 as./km²
Lempinimi::  Tropiikin Pariisi
 
 manaus.am.gov.br 
Infobox OKVirheellinen NIMI-arvo: 
Manaus on Amazonasin osavaltion pääkaupunki Luoteis-Brasiliassa. Kaupungissa on noin kaksi miljoonaa asukasta.
Maantiede

Manaus sijaitsee lähellä Rio Negron ja Amazonin yhtymäkohtaa, joka tunnetaan nimellä Encontro das Águas (suom. vesien tapaaminen). Happaman tummavetisen Rio Negron ja vaalean sedimenttipitoisen Amazonin yhteenvirtaus on turistinähtävyys. Matkaa valtameren rannikolle on 1 500 km, mutta Manausin satamaan pääsee valtamerikelpoisilla aluksilla.
Keskimääräinen ylin lämpötila on ympäri vuoden 30–33 astetta, yön alin noin 23 astetta. Sadetta saadaan heinä-, elo- ja syyskuussa alle 100 mm kuukaudessa, maalis- ja huhtikuussa yli 300 mm kuukaudessa.
Historia

Manaus sai alkunsa São José da Barra -linnakkeena, jonka portugalilaiset uudisasukkaat perustivat puolustukseksi Espanjan Amazon-joen kautta tekemiä hyökkäyksiä vastaan. 13. marraskuuta 1832 uudisasutus nimettiin Manausiksi paikalla aiemmin asuneen ”manaós”-alkuasukasheimon mukaan. Nimi merkitsee heimon kielellä ”Jumalan äitiä”.[lähde? ] 24. lokakuuta 1848 Manaus sai kaupunkistatuksen, ja nimekseen Cidade da Barra do Rio Negro.[lähde? ] Vuonna 1850 Amazonasista tuli provinssi, ja vuonna 1856 kaupungin nimi palautettiin entiselleen, virallisesti muotoon ”Cidade de Manaus”.
Vuosina 1890–1920 vulkanointiprosessin keksimisen mahdollistama ”kumibuumi” rikastutti kaupunkia. Sitä kutsuttiin "tropiikin Pariisiksi". Koillis-Brasiliasta virtasi siirtolaisia kumikaupan tuomaa vaurautta etsimään. Vuoden 1920 paikkeilla kumin hinta kuitenkin putosi rajusti Kaakkois-Aasian plantaasien menestyksen ansiosta, ja Manaus vajosi uudestaan köyhyyteen.
Kompensoidakseen kumikaupan hiipumisen aiheuttamaa lamaa Brasilian hallitus perusti Manausista vapaakauppa-alueen 1967. Verohelpotukset houkuttelivat kaupunkiin teollisuutta.
Nykyisin kaupungissa on noin 600 tehdasta, jotka tarjoavat noin puoli miljoonaa työpaikkaa.
Väestö

Manausin väkiluku on kasvanut vuoden 1991 noin miljoonasta 1,8 miljoonaan vuoden 2010 väestönlaskentaan mennessä, ja vuoden 2015 arviolta yli kahteen miljoonaan.
Nopeasti kasvaneen kaupungin infrastruktuuri ja asuntokanta eivät ole pysyneet vauhdissa mukana. Virallisten tilastojen mukaan 15 % asukkaista elää slummeissa – osuus on selvästi suurempi kuin koko Brasilian keskiarvo. Joka neljännestä talosta puuttuu juokseva vesi. Viemäröinti on kunnollinen vain joka kymmenennellä – viemärijärjestelmä on ajalta, jolloin kaupungissa oli satatuhatta asukasta.
Kulttuuri

Manausin oopperatalo on tunnettu sekä renessanssiarkkitehtuuristaan että musiikkiesityksistään. Se valmistui vuonna 1892. Siellä järjestetään monenlaisia esityksiä elokuvajuhlista alkaen.
Manausin satama
Näkymä Manausiin
Aiheesta muualla

Kuvia tai muita tiedostoja aiheesta Manaus (kaupunki) Wikimedia Commonsissa
Manausin ilmastodiagrammi.
Michael Rosendahl

Michael Rosendahl (8. lokakuuta 1754 Köyliö – 24. tammikuuta 1815 Turku) oli suomalainen kauppias ja tehtailija, joka sai kauppaneuvoksen arvonimen.
Rosendahlin vanhemmat olivat talollinen Yrjö Jaakonpoika Sipilä ja Anna Matintytär ja puoliso 1787–1811 Johanna Ulrica Forsman. Rosendahl kävi triviaalikoulun kirjuriluokan 1770–1771 ja oli konttoriapulainen ja kirjanpitäjä appensa Johan Forsmanin palveluksessa Turun uudessa tupakkatehtaassa 1771–1787. Porvarinoikeudet Turussa Rosendahls sai 1787 ja toimi siellä samasta vuodesta kauppiaana.  Turun uuden tupakkatehtaan johtaja ja pääomistaja hän oli vuodesta 1794 ja Kokemäenjoen lohenkalastusoikeuksien vuokraaja vuodesta 1799. Tupakkatehtailijana Forsman ei menestynyt kuitenkaan yhtä hyvin kuin tukkukauppiaana ja joutui myymään yrityksen omistustaan, 1815 hän omisti tehtaasta enää kolmanneksen. Forsman oli Turun kaupunginvanhin vuodesta 1808. Kauppaneuvoksen arvonimen hän sai kuningas Kustaa IV Aadolfin Suomen vierailun yhteydessä 1802.